text: 36. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΑΝΑΠΛΗΡΩΤΗ ΟΙΚΟΝΟΜΙΚΩΝ Αριθ.33621/7614  της 28 Μαρτ./24 Απρ. 1986 (ΦΕΚ Β΄301) Ορισμός αποδοχών των εισαγομένων στην Εθνική Σχολή Δημόσιας Διοίκησης (ΕΣ.Δ.Δ.) που δεν έχουν υπαλληλική ιδιότητα. 1.Έχοντος υπόψη τις διατάξεις του άρθρ.20 παρ.1 εδάφ. γ΄και δ΄του Νόμ. 1388/1983 «Ίδρυση Εθνικού Κέντρου Δημόσιας Διοίκησης». 2.Την Υ63/20.8.85 (ΦΕΚ 498/20.8.85 τ.Β΄) απόφαση του Πρωθυπουργού, αποφασίζουμε: 1.Ορίζουμε ότι οι αποδοχές των εισαγομένων στην Εθνική Σχολή Δημόσιας Διοίκησης (ΕΣ.Δ.Δ.), που δεν έχουν υπαλληλική ιδιότητα, είναι ίσες με τις αντίστοιχες αποδοχές δόκιμου δημόσιου υπαλλήλου Κλάδου ΑΤ με μισθολογικό κλιμάκιο 16ο. 2.Στους ανωτέρω χορηγούνται όλα τα επιδόματα και οι προσαυξήσεις που προβλέπονται από τις διατάξεις του Νόμ. 1505/84 «Αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις (ΦΕΚ 194/Α/84), εφ΄ όσον οι δικαιούχοι συγκεντρώνουν τις προϋποθέσεις που ορίζονται από τις διατάξεις αυτές. 3.Οι ανωτέρω αποδοχές θα υπόκεινται στις νόμιμες κρατήσεις που προβλέπονται για τους μόνιμους δημόσιους υπάλληλους του Υπ. Προεδρίας της Κυβέρνησης. Η παρούσα ισχύει από την 15η Ιαν. 1986. 